अमौसा या अमावस (संस्कृत: अमावस्या, अंगरेजी: New Moon) चंद्रमा के एक ठो अवस्था हवे, जहिया चंद्रमा आकाश में ना लउके ला आ हिंदू कैलेंडर में एक ठो तिथि भी हवे, जहिया महीना क अन्हार के पाख पूरा होला। दक्खिनी भारत में प्रचलित कैलेंडर के अनुसार एह दिन महीना के अंत होला। हिंदू धर्म में तीन गो अमौसा सभ के खास महत्त्व हवे - कुआर के महालय अमौसा, कातिक के अमौसा यानी दिपावली, आ तीसरा माघ के अमौसा जेकरा के मौनी अमौसा के रूप में मनावल जाला।